

РЕПУБЛИКА БЪЛГАРИЯ

Министър на образованието и науката

**З А П О В Е Д**



На основание чл. 25, ал. 4 от Закона за администрацията, във връзка с чл.105, ал. 1 от Закона за предучилищното и училищното образование и във връзка с Указ № 223 от 27.08.2024 г. на Президента на Република България за насрочване на избори за Народно събрание на 27.10.2024 г.

**ОПРЕДЕЛЯМ**

За неучебен ден 28.10.2024 г. (понеделник) за всички ученици от училищата на територията на страната, в които има избирателни секции, разкрити по реда и при условията на Изборния кодекс.

Копие от настоящата заповед да се връчи за сведение и изпълнение на директорите на училищата на територията на Република България.

Контрол по изпълнението на заповедта възлагам на началниците на регионалните управления на образованието.

